stanford-oval/wikipedia huggingface dataset:
อายะ ฮิราโนะ
ผลงาน > โทรทัศน์

AniGiga（NHK BS2）(แขกรับเชิญ 2 ครั้ง)
Brave MAP Special: We will show you the faces behind the people who do popular Anime characters' voices!! Best 50
AniPara Music-place (แขกรับเชิญ)
Hey! Hey! Hey! Music Champ - Rank-In Corner (Fuji Television | 3 กรกฎาคม 2006)
Kaitai-Shin Show (NHK General | April 2007)
Mario School (TV Tokyo | ตุลาคม 2000 - มีนาคม 2001)
Moegaku (พิธีกร)
Radical (Commentary)
Super Advancement Broadcast BONZO! (Tokyo MX | 24 สิงหาคม 2007)
Tenshi no Voice (SKY PerfecTV! ch.371 | 9th Broadcast)
Just Aya Hirano TV (ญี่ปุ่น: 平野綾だけTV; โรมาจิ: Hirano Aya dake TV) (Fuji TV 2 | เมษายน 2009) (พิธีกร)
ผลงาน > ละคร

Multiple Personality Detective Psycho - Kazuhiko Amamiya Returns (Lolita ℃)
ผลงาน > ดีวีดี

Suzumiya Haruhi no Gekisō (2007)
Love Letter (ญี่ปุ่น: ラブレター; โรมาจิ: Rabu Retā) (21 พฤศจิกายน 2007)
Love Story (ญี่ปุ่น: ラブストーリー; โรมาจิ: Rabu Sutori) (25 เมษายน 2008)
1st Live 2008 Riot Tour Live (25 กุมภาพันธ์ 2009)
I Love You (8 มีนาคม 2009)
Aya Hirano Music Clip Collection Vol.1 (9 กันยายน 2009)
Suzumiya Haruhi no Gensō (26 กุมภาพันธ์ 2010)
Aya Hirano 2nd Live Tour 2009 "Speed Star Tours" Live DVD (23 มิถุนายน 2010)
Aya Hirano Special Live 2010 -Kiss me- (3 พฤษภาคม 2011)
ผลงาน > ภาพยนตร์

Bleach: Fade to Black (โฮมุระ)
Honjitsu no Neko-jijo
The Asylum Session (ฮิโยโกะHiyoko) (2009)
Book Girl (มิอุ อะซะคุระ) (2010)
การหายตัวไปของสึซึมิยะ ฮารุฮิ (สึซึมิยะ ฮารุฮิ) (2010)
Fairy Tail the Movie: The Phoenix Priestess (Lucy Heartfilia) (2012)
Hunter × Hunter: Phantom Rouge (Retz) (2013)
Dragon Ball Z: Battle of Gods (Dende) (2013)
ผลงาน > วิทยุ

Galaxy Angel Radio (จบแล้ว)
Radio Anime Romakkisu (6 ตุลาคม 2007)
SOS Dan Radio Shibu (จบแล้ว)
Sumomo Radio (จบแล้ว)
Tenshi no Shippo: Home Party (จบแล้ว)
Anime Workshop (ญี่ปุ่น: アニコボー; โรมาจิ: AniKobō) (Nippon Broadcasting, เมษายน 2009) (แขกรับเชิญ)
ผลงาน > ดราม่าซีดี

Akane-iro ni Somaru Saka (Minato Nagase)
B.Ichi (Lin Kinpar)
Kiss of Rose Princess (Anís Yamamoto)
Kiddy Grade Sound Layer (Lumière)
Maria Holic (Kanako Miyamae)
The Melancholy of Haruhi Suzumiya: Sound Around (Haruhi Suzumiya (all tracks), all the main characters (track 8 only))
นุราริเฮียน โนะ มาโกะ (คานะ อิเอะนากะ)
Hyakumonogatari (Shinobu Oshino)
ผลงาน > หนังสือ

1/19 Bpm, พิมพ์เมื่อปี ค.ศ. 2007. ISBN 978-4-07-258106-3
Hirano Aya Hajimete Story, พิมพ์เมื่อปี ค.ศ. 2007. ISBN 978-4-07-258101-8
Hirano Aya Photo Collection H 〜STAIRWAY to 20〜, พิมพ์เมื่อปี ค.ศ. 2007. ISBN 978-4-04-854096-4
Lolita no Ondo ISBN 4-04-853272-3
ผลงาน > ละครเวที

Les Misérables (Éponine)
ผลงาน > อื่นๆ

EXSAMURAI ภาพยนตร์การ์ตูนสั้นในอัลบั้ม EXILE ENTERTAINMENT BEST ของวงเอกซ์ไซล์
Embalming -The Another Tale of Frankenstein-
ผลงานเพลง > ซิงเกิล

"Breakthrough" (8 มีนาคม ค.ศ. 2006)
"Bouken Desho? Desho?" (26 เมษายน ค.ศ. 2006) (เพลงเปิดของอนิเมะเรื่อง เรียกเธอว่าพระเจ้า...สึซึมิยะ ฮารุฮิ)
"Ashita no Prism" (6 กันยายน ค.ศ. 2006)
"LOVE★GUN" (10 กันยายน ค.ศ. 2007)
"Neophilia" (7 พฤศจิกายน ค.ศ. 2007)
"MonStAR" (5 ธันวาคม ค.ศ. 2007)
"Unnamed World" (23 เมษายน ค.ศ. 2008) (เพลงปิดของอนิเมะเรื่อง นิจู เมนโซ โนะ มุซึเมะ)
"Namida Namida Namida" (8 กันยายน ค.ศ. 2008) (เพลงปิดของอนิเมะเรื่อง Hyakko)
"Set me Free/Sing A Song!" (29 เมษายน ค.ศ. 2009)
"Super Driver" (22 กรกฎาคม ค.ศ. 2009)
"Hysteric Barbie" (23 มิถุนายน ค.ศ. 2010)
"TOxxxIC"  (20 กุมภาพันธ์ 2013)
"Promise" (9 ตุลาคม 2013)
ผลงานเพลง > อัลบั้ม

Riot Girl (16 กรกฎาคม ค.ศ. 2008)
Speed Star (18 พฤศจิกายน ค.ศ. 2009)
Fragments (23 พฤษภาคม ค.ศ. 2012)
vivid (19 กุมภาพันธ์ ค.ศ. 2014)
ผลงานเพลง > อัลบั้มรวมเพลง

Aya Museum (25 พฤษภาคม ค.ศ. 2011)
ผลงานเพลง > อื่นๆ

"Hare Hare Yukai" (2006)
"Suzumiya Haruhi no Tsumeawase" (2006)
"Haruhi Suzumiya Character Song" (2006)
"Saikyo Pare Parade" (2006)
"Mei Etō Character Song" (2006)
"Sanae Nakajima Character Song" (2006)
"Motteke! Sailor Fuku" (2007)
"Konata Izumi Character Song" (2007)
"Mune Pettan Girls Character Song" (2007)
"Kosutte! Oh My Honey" (2007)
"Tomare!" (2009)
"Haruhi Suzumiya Character Song II" (2009)
"Seikon no Qwaser Character Song" (2010)
"Fairy Tail Character Song" (2010)
"Party! LoveBeat!" (along with Kanae Itō and Haruka Kudō) (2012)
"Zutto Kitto", Fairy Tail film ending theme (2012)
หน่วยเรือรักษาความสงบเรียบร้อยตามลำแม่น้ำโขง

| หน่วยเรือรักษาความสงบเรียบร้อยตามลำแม่น้ำโขง |
| --- | --- |
สถานีเรือเชียงของ นขร.เขตเชียงราย
ประจำการ: 20 พฤศจิกายน พ.ศ. 2513; 54 ปีก่อน (2513-11-20)
ประเทศ:  ไทย
เหล่า:  กองทัพเรือไทย
รูปแบบ: หน่วยเฉพาะกิจ
บทบาท: [[ป้องกันและปราบปรามการกระทำผิดกฎหมาย คุ้มครองและช่วยเหลือประชาชนจากภัยพิบัติต่าง ๆ ตามหลักมนุษยธรรมในพื้นที่รับผิดชอบเพื่อรักษาความสงบเรียบร้อยตามลำแม่น้ำโขง สนับสนุนกำลังทางบกในการรักษาความมั่นคงและป้องกันประเทศ รวมทั้งเสริมสร้างความสัมพันธ์อันดีกับประเทศเพื่อนบ้าน  ]]
ขึ้นกับ: กองเรือลำน้ำ กองเรือยุทธการ
กองบัญชาการ: ตำบลอาจสามารถ อำเภอเมืองนครพนม จังหวัดนครพนม
สมญา: นรข.
คำขวัญ: อริล้ำมิรั้งรอ นรข.จะต่อตี ใต้ร่มธงนาวี ปฐพีจักร่มเย็น
ปฏิบัติการสำคัญ: การก่อการกำเริบคอมมิวนิสต์ในประเทศไทย
เว็บไซต์: www.mru.navy.mi.th
ผู้บังคับบัญชา
ผบ.นรข.: พลเรือตรี ณรงค์ เอมดี
รอง ผบ.นรข.: นาวาเอก สุชาติ อุดมนาค
เสนาธิการ: นาวาเอก อูนนที  มุสิกะนันทน์
เครื่องหมายสังกัด
ธงราชนาวี: 
หน่วยเรือรักษาความสงบเรียบร้อยตามลำแม่น้ำโขง (อังกฤษ: Mekong Riverine Unit/MRU.) หรือย่อว่า นรข. คือหน่วยเฉพาะกิจของกองทัพเรือไทยในการปฏิบัติการทางเรือในแม่น้ำโขง ซึ่งเป็นพรมแดนธรรมชาติระหว่างประเทศไทยและประเทศลาวในภาคหนือ พื้นที่รับผิดชอบทางน้ำรวม 96 กม. และภาคตะวันออกเฉียงเหนือ พื้นที่รับผิดชอบทางน้ำรวม 832 กม. รวมระยะทางความยาวทั้งสิ้น 928 กิโลเมตร
ประวัติ

แต่เดิม หน่วยเรือรักษาความสงบเรียบร้อยตามลำแม่น้ำโขง (นรข.) มีชื่อว่า หน่วยปฏิบัติการตามลำแม่น้ำโขง (นปข.) ก่อตั้งขึ้นเมื่อวันที่ 20 พฤศจิกายน พ.ศ. 2513 ก่อตั้งขึ้นมาเพื่อเป็นหน่วยปฏิบัติการในการเอาชนะการต่อสู้กับลัทธิคอมมิวนิสต์ อยู่ในสังกัดของกองอำนวยการรักษาความมั่นคงภายใน (กอ.รมน.) ในเวลาต่อมา ภัยจากลัทธิคอมมิวนิสต์ได้ลดความรุนแรง ซึ่งภัยคุกคามได้เปลี่ยนไปจากในประเทศเป็นจากนอกประเทศ ทำให้หน่วยปฏิบัติการตามลำแม่น้ำโขงได้ถูกปรับให้เป็นหน่วยงานตามแผนป้องกันประเทศเมื่อวันที่ 1 ตุลาคม พ.ศ. 2531 ในฐานะของหน่วยเฉพาะกิจของกองทัพเรือ และขึ้นตรงด้านยุทธการกับกองทัพภาคที่ 2 กองทัพบกไทย
ต่อมาในพื้นที่จังหวัดเชียงรายซึ่งมีแม่น้ำโขงเป็นแนวพรมแดนเช่นเดียวกันได้เกิดปัญหายาเสพติด และการลักลอบเข้าเมืองผ่านทางพรมแดนธรรมชาติคือแม่น้ำโขง จึงได้มีการประสานและร้องขอไปยังกองทัพเรือให้จัดกำลังเข้าปฏิบัติการในแม่น้ำโขงช่วงจังหวัดเชียงรายเช่นเดียวกับในภาคตะวันออกเฉียงเหนือ ทำให้วันที่ 1 ตุลาคม พ.ศ. 2538 กองทัพเรือได้จัดตั้งหน่วยปฏิบัติการตามลำแม่น้ำโขง เขตเชียงราย เพื่อสนับสนุนการปฏิบัติงานของหน่วยงานที่เกี่ยวข้องในการป้องกันประเทศในพื้นที่จังหวัดเชียงราย และขึ้นตรงด้านยุทธการกับกองทัพภาคที่ 3
จากนั้นได้มีการประชุมคณะรัฐมนตรีร่วมไทย - ลาว ที่เมืองปากเซ แขวงจำปาสัก ประเทศลาว และจังหวัดอุบลราชธานีในวันที่ 20-21 มีนาคม พ.ศ.2547 ซึ่งได้หารือเกี่ยวกับประเด็นด้านความมั่นคง และมีการเปลี่ยนแปลงขึ้นกับหน่วยปฏิบัติการตามลำแม่น้ำโขง โดยได้เปลี่ยนชื่อหน่วยปฏิบัติการตามลำแม่น้ำโขง และมอบหมายภารกิจในการป้องกันและปราบปรามยาเสพติดเป็นหลัก และได้รับภารกิจในการป้องกันอาชญากรรมข้ามชาติมาด้วยหลังจากนั้น ซึ่งได้รับความเห็นชอบจากกระทรวงกลาโหมในการเปลี่ยนชื่อเมื่อวันที่ 28 พฤษภาคม พ.ศ.2547 จากชื่อเดิม หน่วยปฏิบัติการตามลำแม่น้ำโขง คำย่อ "นปข." เป็น หน่วยเรือรักษาความสงบเรียบร้อยตามลำแม่น้ำโขง คำย่อ "นรข." มอบหมายภารกิจในการรักษาความสงบเรียบร้อยตลอดลำแม่น้ำโขงรวมไปถึงพื้นที่ชายฝั่งแม่น้ำ เน้นไปในการปฏิบัติการป้องกันการกระทำที่ผิดกฎหมายที่ส่งผลต่อความมั่นคงของชาติ และการช่วยเหลือประชาชนจากภัยพิบัติต่าง ๆ ตามกรอบของหลักมนุษยธรรม
โครงสร้าง > ส่วนบัญชาการ

หน่วยเรือรักษาความสงบเรียบร้อยตามลำแม่น้ำโขง มีการจัดหน่วยภายในส่วนบัญชาการ ได้แก่
แผนกธุรการและกำลังพล นรข. (ธก.-กพ.นรข.)
แผนกยุทธการและการข่าว นรข. (ยก.-ขว.นรข.)
แผนกส่งกำลังบำรุง นรข. (กบ.นรข.)
แผนกการเงิน
หมวดคลังพัคดุสลังพัสดุสรรพาวุธ
หมวดขนส่ง
หมวดพยาบาล
แผนกฝ่ายกิจการพลเรือน นรข. (กพร.นรข.)
ปฏิบัติการจิตวิทยา (ปจว.นรข.)
แผนกซ่อมบำรุง นรข. (ซบ.นรข.)
หมวดซ่อมเครื่องจักรใหญ่
หมวดซ่อมรถยนค์
หมวดซ่อมเครื่องยนต์เล็ก
หมวดช่างไฟฟ้า
หมวดช่างอิเล็กทรอนิกส์
หมวดช่างตัวเรือ
แผนกคลังและบริการ นรข. (คลังและบริการ นรข.)
หมวดพลาธิการ
ชุดปฏิบัติการพิเศษ นรข. (ชปพ.นรข.)
กองร้อยป้องกัน นรข. (ร้อย.ป้องกัน นรข.)
โครงสร้าง > หน่วยขึ้นตรง

นรข.เขตเชียงราย
นรข.เขตหนองคาย
นรข.เขตนครพนม
นรข.เขตอุบลราชธานี
บก.นรข.
class=notpageimage|
ที่ตั้งหน่วยเรือรักษาความสงบเรียบร้อยตามลำแม่น้ำโขงทั้ง 4 เขต
หน่วยเรือรักษาความสงบเรียบร้อยตามลำแม่น้ำโขง มีส่วนปฏิบัติการสถานีเรือเป็นฐานปฏิบัติการตลอดแม่น้ำโขงส่วนที่เป็นพรมแดนระหว่างประเทศไทยและประเทศลาว กินพื้นที่จำนวน 8 จังหวัด แบ่งออกเป็น 4 เขต 14 สถานีเรือ และ 1 หน่วยเรือ ดังนี้
| สถานีเรือ | อำเภอ | จังหวัด | หมายเหตุ |  |  |
| --- | --- | --- | --- | --- | --- |
| หน่วยเรือรักษาความสงบเรียบร้อยตามลำแม่น้ำโขง | เมืองนครพนม | นครพนม | ที่ตั้งกองบัญชาการ |  |  |
เขตเชียงราย
| สถานีเรือเชียงแสน | เชียงแสน | เชียงราย | ที่ตั้งกองบังคับการเขต |  |  |
| สถานีเรือเชียงของ | เชียงของ | เชียงราย |  |  |  |
เขตหนองคาย
| สถานีเรือเชียงคาน | เชียงคาน | เลย |  |  |  |
| สถานีเรือสังคม | สังคม | หนองคาย |  |  |  |
| สถานีเรือหนองคาย | เมืองหนองคาย | หนองคาย |  |  |  |
| สถานีเรือรัตนวาปี | รัตนวาปี | หนองคาย |  |  |  |
| หน่วยเรือโพนพิสัย | โพนพิสัย | หนองคาย | หน่วยเรือ |  |  |
| สถานีเรือศรีเชียงใหม่ | ศรีเชียงใหม่ | หนองคาย | ที่ตั้งกองบังคับการเขต |  |  |
| สถานีเรือบึงกาฬ | เมืองบึงกาฬ | บึงกาฬ |  |  |  |
เขตนครพนม
| สถานีเรือบ้านแพง | บ้านแพง | นครพนม |  |  |  |
| สถานีเรือนครพนม | เมืองนครพนม | นครพนม |  |  |  |
| สถานีเรือธาตุพนม | ธาตุพนม | นครพนม |  |  |  |
| สถานีเรือมุกดาหาร | เมืองมุกดาหาร | มุกดาหาร |  |  |  |
เขตอุบลราชธานี
| สถานีเรือเขมราฐ | เขมราฐ | อุบลราชธานี | ที่ตั้งกองบังคับการเขต |  |  |
| สถานีเรือโขงเจียม | โขงเจียม | อุบลราชธานี |  |  |  |
ภารกิจ

ป้องกันและปราบปรามการกระทำผิดกฎหมาย คุ้มครองและช่วยเหลือประชาชนจากภัยพิบัติต่าง ๆ ตามหลักมนุษยธรรมในพื้นที่รับผิดชอบ เพื่อรักษาความสงบเรียบร้อยตามลำแม่น้ำโขง รวมทั้งสนับสนุนกำลังทางบก ในการรักษาความมั่นคง และป้องกันประเทศ
ในการปฏิบัติงาน หน่วยเรือรักษาความสงบเรียบร้อยตามลำแม่น้ำโขงจะปฏิบัติงานร่วมกันกับหน่วยงานที่เกี่ยวข้องในการบังคับใช้กฎหมายต่าง ๆ ในการปราบปรามการกระทำที่ผิดกฎหมาย เช่น การลักลอบขนของผิดกฎหมาย การลักลอบขนยาเสพติด รวมไปถึงการลักลอบหลบหนีเข้าเมือง
ยุทโธปกรณ์

หน่วยเรือรักษาความสงบเรียบร้อยตามลำแม่น้ำโขง ใช้อาวุธและยุทโธปกรณ์ในอัตราของกองเรือลำน้ำ กองเรือยุทธการ ในการลาดตระเวนตรวจการณ์ในลำแม่น้ำโขง ซึ่งเรือหลักที่ใช้งานคือ
เรือเร็วตรวจการณ์ลำน้ำ
เรือจู่โจมลำน้ำ
เรือยางท้องแข็ง
เรือยาง
วัฒนธรรมประชานิยม

หน่วยเรือรักษาความสงบเรียบร้อยตามลำแม่น้ำโขง ถูกกล่าวถึงในบทเพลงผ่านชื่อเก่าของหน่วยในบทเพลงชื่อว่า หนุ่ม นปข. แต่งโดย ครูสุรินทร์ ภาคศิริ ต้นฉบับขับร้องโดย สุริยา ฟ้าปทุม เมื่อปี พ.ศ. 2515 และนำมาขับร้องใหม่อีกครั้งโดย ไผ่ พงศธร ในปี พ.ศ. 2555 ทำให้ได้รับรางวัลมหานครอวอร์ดส ครั้งที่ 9 ประจำปี 2555 สาขา เพลงลูกทุ่งฮิตเก่าทำใหม่ยอดนิยม
เรือตรวจการณ์รูปแบบเดียวกันของกองเรือลำน้ำ ระหว่างการฝึกร่วมผสมกับสหรัฐที่แม่น้ำนครนายก
หม่อมหลวงเสรี ปราโมช

| หม่อมหลวงเสรี ปราโมชต> ช. ต.ม. ต.จ. ร.จ.ท. ๙ |
| --- | --- |
หม่อมหลวงเสรี ในช่วงพุทธทศวรรษ 2500

สมาชิกสภาผู้แทนราษฎร กรุงเทพมหานคร
ดำรงตำแหน่ง 24 เมษายน พ.ศ. 2526 – 1 พฤษภาคม พ.ศ. 2529 (3 ปี 7 วัน)
 
ข้อมูลส่วนบุคคล
เกิด: 26 พฤษภาคม พ.ศ. 2476 จังหวัดพระนคร ประเทศสยาม
เสียชีวิต: 1 พฤศจิกายน พ.ศ. 2537 (61 ปี) โรงพยาบาลกรุงเทพ เขตห้วยขวาง กรุงเทพมหานคร ประเทศไทย
สัญชาติ: ไทย
ศาสนา: พุทธเถรวาท
คู่สมรส: ทิพยวดี มาลากุล ณ อยุธยา (สมรส 2507)
บุตร: 4 คน; รวมถึง อชิตะ ปราโมช ณ อยุธยา
บุพการี: หม่อมราชวงศ์เสนีย์ ปราโมช (บิดา) อุศนา ปราโมช ณ อยุธยา (มารดา)
ญาติ: หม่อมหลวงอัศนี ปราโมช (น้องชาย)
การศึกษา: โรงเรียนกรุงเทพคริสเตียนวิทยาลัย
ศิษย์เก่า: มหาวิทยาลัยเคมบริดจ์
อาชีพ:  นักการธนาคาร  นักดนตรี  นักการเมือง 
ชื่อเล่น: ต้อย

หม่อมหลวงเสรี ปราโมช (26 พฤษภาคม พ.ศ. 2476 – 1 พฤศจิกายน พ.ศ. 2537) อดีตนักการเมืองและนักดนตรีชาวไทย
ประวัติ

หม่อมหลวงเสรี ปราโมช เกิดเมื่อวันที่ 26 พฤษภาคม พ.ศ. 2476 มีชื่อเล่นว่า "ต้อย" เป็นบุตรชายคนโต ของหม่อมราชวงศ์เสนีย์ ปราโมช และท่านผู้หญิงอุศนา ปราโมช ณ อยุธยา (นามสกุลเดิม ศาลิคุปต์) ในจำนวนพี่น้องทั้งสิ้น 3 คน 
ชีวิตส่วนตัวสมรสกับคุณหญิงทิพยวดี ปราโมช ณ อยุธยา (นามสกุลเดิม มาลากุล ณ อยุธยา บุตรสาวหม่อมหลวงปีกทิพย์ มาลากุล) ในปี พ.ศ. 2507 มีบุตร-ธิดา ทั้งหมด 4 คน   คือ คำรณ ปราโมช ณ อยุธยา ผู้ก่อตั้งและบรรณาธิการนิตยสารอิมเมจ, ขวัญวรี ปราโมช ณ อยุธยา ,อชิตะ ปราโมช ณ อยุธยา เป็นนักร้อง นักดนตรีในสังกัดแกรมมี่  และ ทัตสุระ ปราโมช ณ อยุธยา (เสียชีวิต)
ม.ล.เสรี เริ่มต้นการศึกษาที่ประเทศสหรัฐอเมริกาเนื่องจากตามบิดา คือ ม.ร.ว.เสนีย์ ไปอาศัยอยู่ที่นั่น หลังจาก ม.ร.ว.เสนีย์ได้รับการแต่งตั้งเป็นเอกอัครราชทูตผู้มีอำนาจเต็ม ณ ประเทศสหรัฐอเมริกา ภายหลังสงครามโลกครั้งที่สองยุติลง ได้เดินทางกลับประเทศไทยและจบการศึกษาระดับมัธยมศึกษาจากโรงเรียนกรุงเทพคริสเตียนวิทยาลัย และเคยไปศึกษาต่อที่เมืองจีลอง ประเทศออสเตรเลีย สำเร็จการศึกษาระดับอุดมศึกษาทางด้านเศรษฐศาสตร์ จากมหาวิทยาลัยเคมบริดจ์ ประเทศอังกฤษ และเข้าทำงานมีตำแหน่งสูงสุดเป็นประธานกรรมการฝ่ายอำนวยการธนาคารกรุงเทพฯ พาณิชย์การ
ม.ล.เสรี ปราโมช ถึงแก่อนิจกรรมด้วยภาวะของหัวใจล้มเหลว และมะเร็งลำใส้ใหญ่ ที่โรงพยาบาลกรุงเทพ เมื่อวันที่ 1 พฤศจิกายน พ.ศ. 2537 สิริอายุได้ 61 ปี
การเมือง

ในทางการเมืองเคยลงรับเลือกตั้งในจังหวัดนครปฐม สังกัดพรรคประชาธิปัตย์ ในปี พ.ศ. 2518 ตามคำเชื้อชวนของ นายสราวุธ นิยมทรัพย์ ส.ส.เขตพื้นที่ของพรรค  ม.ล.เสรี ปราโมช ไม่ได้รับการเลือกตั้ง  จากนั้นในปี พ.ศ. 2522 ม.ล.เสรี ปราโมช ได้ลงรับเลือกตั้งอีก ในเขตกรุงเทพมหานครในทีมเดียวกับ ศาสตราจารย์ (พิเศษ) มารุต บุนนาค ก็ปรากฏว่าไม่ได้รับการเลือกตั้งอีก  จนกระทั่งในปี พ.ศ. 2526 ม.ล.เสรี ปราโมช จึงได้รับการเลือกตั้ง โดยได้รับการเลือกตั้งในเขตพระนคร เขตสัมพันธวงศ์ เขตบางรัก เขตปทุมวัน เขตพญาไท และเขตป้อมปราบศัตรูพ่าย
ซึ่งในระหว่างที่ ม.ร.ว.เสนีย์ ผู้เป็นบิดาดำรงตำแหน่งนายกรัฐมนตรีในระหว่างปี พ.ศ. 2518-พ.ศ. 2519 อยู่นั้น ม.ล.เสรี อยู่ในฐานะเลขานุการส่วนตัวนายกรัฐมนตรี เหมือนเช่น นายกล้าณรงค์ จันทิก แต่ทว่ามิได้ถูกแต่งตั้งให้เป็นเลขาธิการนายกรัฐมนตรีอย่างเป็นทางการ ทั้งที่เป็นบุคคลที่มีความรู้ ความสามารถเต็มที่ เมื่อมีผู้ถามถึงในเรื่องนี้ ม.ร.ว.เสนีย์ เฉลยว่าเป็นเหตุผลของความเหมาะสม
ดนตรี

ม.ล.เสรี ปราโมช นิยมการเล่นดนตรี โดยเฉพาะดนตรีสากลตามบิดา คือ ม.ร.ว.เสนีย์ ปราโมช และเคยเข้าร่วมเป็นสมาชิกวง อ.ส.วันศุกร์ เล่นดนตรีร่วมและถวายแด่พระบาทสมเด็จพระเจ้าอยู่หัว รัชกาลที่ ๙ ร่วมกับบิดา และน้องชาย ม.ล.อัศนี ปราโมช ด้วย
เครื่องราชอิสริยาภรณ์

พ.ศ. 2528 –  เครื่องราชอิสริยาภรณ์อันเป็นที่เชิดชูยิ่งช้างเผือก ชั้นที่ 3 ตริตาภรณ์ช้างเผือก (ต.ช.)
พ.ศ. 2526 –  เครื่องราชอิสริยาภรณ์อันมีเกียรติยศยิ่งมงกุฎไทย ชั้นที่ 3 ตริตาภรณ์มงกุฎไทย (ต.ม.)
พ.ศ. 2526 –  เครื่องราชอิสริยาภรณ์จุลจอมเกล้า ชั้นที่ 3 ตติยจุลจอมเกล้า (ต.จ.) (ฝ่ายหน้า)
พ.ศ. 2503 –  เหรียญราชรุจิทอง รัชกาลที่ 9 (ร.จ.ท.9)
หม่อมหลวงมิ่งมงคล โสณกุล

| หม่อมหลวงมิ่งมงคล โสณกุล |
| --- | --- |
เกิด: 5 กันยายน พ.ศ. 2514 (53 ปี) หม่อมหลวงมิ่งมงคล โสณกุล
อาชีพ: ผู้กำกับ นักเขียนบท ผู้อำนวยการสร้าง
ปีที่แสดง: พ.ศ. 2541 - ปัจจุบัน
ฐานข้อมูล
IMDb
ThaiFilmDb
หม่อมหลวงมิ่งมงคล โสณกุล (5 กันยายน พ.ศ. 2514 - ) นักเขียนบทภาพยนตร์ ผู้กำกับภาพยนตร์ และผู้อำนวยการสร้าง ภาพยนตร์อิสระ เป็นบุตรคนโตของหม่อมราชวงศ์จัตุมงคล โสณกุล อดีตผู้ว่าการธนาคารแห่งประเทศไทย กับ รัชนี คชเสนี เป็นพี่สาวต่างมารดาของหม่อมหลวงอภิมงคล โสณกุล จบการศึกษาด้านภาพยนตร์จาก สถาบันศิลปะซานฟรานซิสโก สหรัฐอเมริกา  ต่อมาในปี พ.ศ. 2550 สำเร็จการศึกษาระดับปริญญาโทหลักสูตร Executive Masters of Business Administration จากสถาบันบัณฑิตบริหารธุรกิจศศินทร์แห่งจุฬาลงกรณ์มหาวิทยาลัย
ผลงาน > กำกับ

คืนพระจันทร์เต็มดวง (I-San Special)  (2546)
3 Friends (2548) ภาพยนตร์สารคดี นำแสดงโดยนภคปภา นาคประสิทธิ์ ได้รับคัดเลือกไปฉายในงานเทศกาลโตรอนโต อินเตอร์เนชั่นแนล ฟิล์ม เฟสติวัล ปี 2005
ผลงาน > อำนวยการสร้าง

เจ้าพระยา (The River Chao Praya) (2541)
ดอกฟ้าในมือมาร (2543) กำกับโดย อภิชาติพงศ์ วีระเศรษฐกุล
คืนพระจันทร์เต็มดวง (2546)
คืนไร้เงา (2546) กำกับโดย พิมพกา โตวิระ
มหา'ลัย เหมืองแร่ (2548) กำกับโดย จิระ มะลิกุล
3 Friends (2548)
คำพิพากษาของมหาสมุทร (2549) กำกับโดย เป็นเอก รัตนเรือง
Twelve Twenty (2549) ภาพยนตร์สั้น กำกับโดย เป็นเอก รัตนเรือง
แฝด (2550) กำกับโดย บรรจง ปิสัญธนะกูล และภาคภูมิ วงศ์ภูมิ
แหล่งข้อมูลอื่น

หม่อมหลวงมิ่งมงคล โสณกุล ที่อินเทอร์เน็ตมูวีเดตาเบส
Dedicate Ltd. เก็บถาวร 2007-03-31 ที่ เวย์แบ็กแมชชีน
ประวัติ จาก สมาคมผู้กำกับภาพยนตร์ไทย[ลิงก์เสีย]
ประวัติ จาก หนังดี.คอม
ข้อมูลภาพยนตร์ คืนพระจันทร์เต็มดวง เก็บถาวร 2016-03-04 ที่ เวย์แบ็กแมชชีน
ลัคส์ ไคลน์

| ลัคส์ ไคลน์ Lacus Clyne ラクス・クライン |
| --- | --- |
ตัวละครใน โมบิลสูทกันดั้มซี้ด
ปรากฏครั้งแรก: กันดั้มซี้ด ตอนที่ 7
ปรากฏครั้งสุดท้าย: กันดั้มซี้ดเดสทินี่ ตอน "Final Plus"
ให้เสียงโดย: ริเอะ ทานากะ (ญี่ปุ่น)   Chantal Strand (อังกฤษ)   Jillian Michaels (English singing voice)
ประวัติ
ชื่อเล่น: ราชีนีสีขาว
ญาติ: ซีเกล ไคลน์ (พ่อ) คิระ ยามาโตะ (คนรัก)
สัญชาติ: แพลนท์ [ซี้ด]  สหภาพออร์บ [ซี้ดเดสทินี่]
Genetic type: โคออร์ดิเนเตอร์
ข้อมูล
Allegiance: Clyne Faction [ซี้ด] Three Ships Alliance [ซี้ด]  Terminal [ซี้ดเดสทินี่]
Mobile weapons: ZGMF-X19A Infinite Justice [ซี้ดเดสทินี่]
ลัคส์ ไคลน์ (ญี่ปุ่น: Lacus Clyne; โรมาจิ: ラクス・クライン; ทับศัพท์: Rakusu Kurain) ตัวละครหนึ่งในการ์ตูนซีรีส์กันดั้ม เรื่องกันดั้มซี้ด และ กันดั้มซี้ดเดสทินี พากษ์เสียงโดย ทานากะ ริเอะ
ลัคส์ ไคลน์ เจ้าหญิงผมสีชมพูผู้มาพร้อมเสียงเพลง บุตรีของ ซีเกล ไคลน์ อดีตประธานสภาความมั่นคงแห่งแพลนท์  ปรากฏตัวครั้งแรก เธอเป็นโคออร์ดิเนเตอร์ผู้มีพลังซีด และเป็นผู้หญิงที่มีความเข้มแข็ง ฉลาด อ่อนโยนใจดี กล้าหาญ และใช้เสียงเพลงขับกล่อมชาวโคออร์ดิเนเตอร์ ลักส์มีอิทธิพลต่อจิตใจชาวแพลนท์มาก เธอโดนตามไล่ล่าในฐานะกบฏซึ่งช่วยเหลือ คิระในการขโมยฟรีด้อม
ชื่อของเธอ (Lacus) มาจากภาษาละตินที่แปลว่า "ทะเลสาบ" ใน กันดั้มซี้ดเดสทินี่ เธอเป็น"ราชินีสีขาว"บนกระดานหมากรุกของกิลเบิร์ต ดูแรลดัล ในชื่อตอนที่แปดของ กันดั้มซี้ด เธอถูกเรียกว่า "ผู้ขับร้องแห่งกองทัพศัตรู"
กันดั้มซี้ด

ลัคส์ ไคลน์ เป็นบุตรสาวของซีเกล ไคลน์ ประธานสภาความมั่นคงแห่งแพลนท์ เธอเป็นโคออร์ดิเนเตอร์ที่มีอาชีพเป็นนักร้องที่มีชื่อเสียงและเป็นที่ชื่นชอบในแพลนท์ เธอถูกหมั้นหมายกับอัสรัน ซาล่า ด้วยสถานะที่เสียเปรียบทางการเมือง ในระหว่างสงครามวาเลนไทน์เลือด ลัคส์ได้พบกับคิระ ยามาโตะ ตัวเอกประจำซีรีส์ และตกหลุมรัก
กันดั้มซี้ด > พบกับคิระ ยามาโตะ

ระหว่างที่เธอถูกส่งไปยังซากของจูเนียสเซเว่นโดยยานอวกาศพลเรือนซิลเวอร์วินด์ ยานได้ถูกโจมตีโดยยานรบ เนลสัน ของสหพันธ์โลก นำโดยเคนาฟ ลูคินี ที่เชื่อว่าซิลเวอร์วินด์เป็นยานทหาร ระหว่างการโจมตีนั้น ยานชูชีพที่มีลัคส์อยู่ได้หนีออกมาได้ด้วยความช่วยเหลือของ  MBF-P02 แอสเทรย์เรดเฟรมกันดั้ม ที่ขับโดยโลว์ กิวล์ ช่างของ Junk Guild  ยานชูชีพถูกช่วยเหลือโดย GAT-X105 สไตรค์กันดั้ม และถูกนำไปยังยานจู่โจม อาร์คแองเจิ้ล
แม้ว่าในทางทฤษฎีแล้วจะถือว่าเป็นศัตรูกัน แต่ลัคส์ก็อ่อนโยนและสุภาพต่อทุกคนบนอาร์คแองเจิ้ล และลูกเรือส่วนใหญ่ก็ปฏิบัติต่อเธอเช่นเดียวกัน (ไซ อาร์ไกล์ สงสัยว่า เหตุที่เธอมีเสียงไพเราะ เป็นเพราะเธอผ่านการดัดแปลงพันธุกรรมมาใช่หรือไม่) แต่เฟลย์ อัลสเตอร์ ปฏิเสธที่จะจับมือกับเธอ และดูถูกความอ่อนโยนของเธอ เพราะเธอเป็นโคออร์ดิเนเตอร์
ต่อมาหน่วยคุ้มกันของพ่อของเฟลย์ถูกกองกำลังของซาฟท์โจมตี เฟลย์นำตัวลัคส์ไปที่ห้องบังคับยานและประกาศว่าจะฆ่าลัคส์ถ้าซาฟท์ไม่หยุดโจมตี แต่ก่อนที่จะมีใครตอบสนองอะไร ยานรบ มองต์โกเมอรี ที่พ่อของเธออยู่ก็ถูกยิงจนระเบิด ทำให้พ่อของเธอเสียชีวิต แม้ว่าเฟลย์จะมีท่าทีคุกคาม แต่ลัคส์ก็ยังคงแสดงออกอย่างเห็นอกเห็นใจต่อเธอ ขณะที่กองกำลังของซาฟท์ยังคงโจมตีอยู่ นาทาร์ล บาจิรูล ได้ประกาศว่าลัคส์อยู่บนอาร์คแองเจิล จึงต้องการให้ซาฟท์ถอยออกไป ขณะที่คิระกำลังไม่สบายใจกับคำพูดดูหมิ่นของเฟลย์ ลัคส์ก็พยายามช่วยปลอบโยน จนกระทั่งได้รู้ว่าทั้งสองต่างก็เป็นเพื่อนกับอัสรัน
ต่อมาคิระลอบพาลัคส์ออกจากอาร์คแองเจิ้ลแล้วพากลับไปหาอัสรัน อัสรันขอร้องให้คิระเข้าร่วมกับซาฟท์เหมือนที่เคยขอร้องแล้ว แต่คิระยังคงปฏิเสธเพราะต้องการปกป้องเพื่อนบนอาร์คแองเจิ้ล ทำให้ลัคส์เสียใจที่คิระและอัสรันต้องต่อสู้กันเพราะสงครามนี้ทั้งที่ทั้งสองต่างก็เป็นคนดี ขณะที่อัสรันกลับยานพิฆาต เวซาเลียส ราอู เลอ ครูเซต์ ได้ขับ  ZGMF-515 CGUE ออกไปเพื่อโจมตีอาร์คแองเจิ้ล ลัคส์รีบสั่งให้หยุดทันที เมื่ออัสรันไปเยี่ยมลัคส์ที่บ้านของเธอในแพลนท์ ทั้งสองได้พูดคุยเกี่ยวคิระ ลัคส์บอกอัสรันว่าเธอชื่นชอบคิระ และภายหลังเธอก็ตระหนักได้ว่าเธออาจรักคิระ
กันดั้มซี้ด > พบกับคิระครั้งที่สอง

ต่อมาในช่วงสงคราม คิระได้รับบาดเจ็บ เรเวอเรนด์ มัลคิโอ เพื่อนของครอบครัวไคลน์ จึงพาไปยังบ้านของลัคส์ ลัคส์ช่วยพยาบาลคิระโดยมีพ่อของเธอและมัลคิโอคอยช่วยเหลือ และรับรองว่าคิระสามารถอยู่ได้นานตามที่ต้องการและจะปลอดภัยเมื่ออยู่ที่นี่ ต่อมาซีเกล ไคลน์ ได้ข่าวว่า กองกำลังขนาดใหญ่ของซาฟท์กำลังจะโจมตี JOSH-A ฐานของสหพันธ์โลก คิระต้องการกลับไปที่โลกเพื่อช่วยเหลือเพื่อนที่อยู่บนอาร์คแองเจิ้ล ลัคส์จึงมอบเครื่องแบบสีแดงของซาฟท์ให้แก่คิระ และช่วยคิระขโมย ZGMF-X10A ฟรีดอมกันดั้ม ลัคส์ได้บอกคิระว่าเขามี "ความเข้มแข็งของเธอ" และจูบเขาที่แก้มก่อนที่คิระจะจากไป
ลัคส์และซีเกล พ่อของเธอ ถูกประกาศว่าเป็นกบฏเนื่องจากช่วยเหลือคิระ ในฐานะที่เป็นสมาชิกของกลุ่มไคลน์ ลัคส์และซีเกลพยายามบอกประชาชนเกี่ยวกับแนวคิดล้างเผ่าพันธุ์ชาวโลกของแพทริก ซาล่า ซีเกลจึงถูกทหารซาฟท์ยิงเสียชีวิตตามคำสั่งของแพทริก ซาล่า ลัคส์ได้หลบซ่อนตัวจนกระทั่งได้พบกับอัสรัน ทัศนคติของเธอที่มีต่อสงครามทำให้อัสรันติดสินใจได้ว่าจะต่อสู้เพื่อใคร จากนั้นทหารของกลุ่มหัวรุนแรงแพลนท์ได้มาพบและพยายามสังหารเธอ แต่ก็มีสมาชิกของกลุ่มไคลน์มาช่วยทั้งสองไว้ได้ โดยหนึ่งในนั้นคือ มาร์ติน ดาคอสตา
กันดั้มซี้ด > พันธมิตรสามยานบิน

ตอนใกล้สิ้นสุดสงครามวาเลนไทน์เลือด ลัคส์ได้ออกจากแพลนท์ด้วยยานสนับสนุน อีเทอร์นัล ที่ขโมยมา และเข้าร่วมกับยานรบ คุซานางิ ของสหภาพออร์บ และ อาร์คแองเจิ้ล ที่ชำรุดมาไม่นาน ร่วมมือกันเป็นพันธมิตรสามยานบิน โดยมีจุดมุ่งหมายเพื่อยุติสงคราม หลังจากได้พบกับคิระอีกครั้ง เธอได้บอกเขาเกี่ยวกับการตายของพ่อของเธอแล้วร้องไห้ออกมา
ต่อมาคิระรู้ความจริงว่าตนเป็นผลผลิตจากโครงการสร้างสุดยอดโคออร์ดิเนเตอร์ ขณะที่เศร้าสลดอยู่ ลัคส์ได้ช่วยปลอดโยนโดยบอกว่า ไม่ว่าเธอจะต้องทนกับความเศร้าโศกที่ผ่านมาแค่ไหน แต่ได้พบกับเขาแล้วทำให้เธอมีความสุขมาก ในที่สุดลัคส์สารภาพกับคิระว่าเธอชอบเขา และมอบแหวนให้ พร้อมกับบอกให้เขากลับมาอย่างปลอดภัย คิระจูบแก้มของลัคส์แล้วสัญญาว่าจะกลับมาหาเธอ หลังจากนั้นลัคส์ตัดสินใจที่จะหยุดสงครามเพื่อให้ทุกคนได้ใช้ชีวิตอย่างสงบสุข ในระหว่างการต่อสู้ ลัคส์พยายามเกลี้ยกล่อมให้ทั้งสองฝ่ายหยุดยิงอาวุธ แต่ไม่เป็นผล
ในตอนที่ 49 หลังจากที่ลัคส์กล่าวสุนทรพจน์เกี่ยวกับสงครามและความตาย เธอได้เผยความสามารถในการเข้าสู่ภาวะซี้ด ซึ่งทำให้รูม่านตาของเธอขยายออกเหมือนตัวละครอื่นๆที่เข้าสู่ภาวะซี้ด แต่ไม่มีฉากซี้ดแตกออกให้เห็น และจะได้เห็นภาวะซี้ดของลัคส์อีกครั้งในตอนที่ 50 โดยไม่มีฉากซี้ดแตกเช่นกัน
กันดั้มซี้ดเดสทินี่

หลังจากสงครามที่ ยาคินดูเอ้ (Jachin Due) เธอได้ย้ายมาอยู่ ORB พร้อมกับคิระเรื่อยมา จนกระทั่งเกิดเหตุการณ์ยูนิอุสเซเว่น เธอถูกหน่วยโคออร์ดิเนเตอร์ตามล่าสังหารกำจัดเสีย จึงเป็นเหตุให้เธอต้องเข้าร่วมสงครามพร้อมคิระและอาร์ค แองเจิ้ล อีกครั้ง และเป็นผู้สร้างหุ่นยนต์ตัวใหม่ ZGMF-X20A สไตรค์ฟรีด้อมกันดั้ม (ストライクフリーダムガンダム) ให้คิระ ที่แฟคตอรี่ บริเวณ ยาคินดูเอ้ จนกระทั่งโดนพบเจอ และเข้าร่วมสงครามที่ แมสไซอาร์ ในตอนจบภาคเดสทินี่ เธอได้เชื่อมความสัมพันธ์ระหว่างซาฟต์ ออร์บและพวกสหพันธ์ที่เหลืออยู่ ทำให้โลกกลับมาสันติสุขอีกครั้ง แต่ไม่แน่ว่าสงครามจะไม่เกิดขึ้นอีก...
ลัคส์ ไคลน์ ได้รับเลือกให้เป็น ประธานสภาความมั่นคงแห่งแพลนต์คนใหม่แทน กิลเบิรต์ ดูแลนเดิล ที่เสียชีวิตไปในสงคราม destiny plan
กระแสตอบรับ

ในการสำรวจความเห็นอนิเมะกรังปรีซ์ หมวดตัวละครหญิงยอดนิยม โดยนิตยสารอนิเมะจ ตั้งแต่ครั้งที่ 25-30 ลัคส์ ไคลน์ ได้อันดับสูงมาโดยตลอด  และได้อันดับหนึ่งในการสำรวจครั้งที่ 27-29 และตั้งแต่ พ.ศ. 2546-2548 ลัคส์ ไคลน์ ชนะเลิศในหมวดตัวละครหญิงยอดนิยมจากการสำรวจความเห็นโดยนิตยสารนิวไทป์ในญี่ปุ่น
อชิตะ ปราโมช ณ อยุธยา

| อชิตะ ปราโมช ณ อยุธยา |
| --- | --- |
งาน 6 ปี เอ็มทีวีไทยแลนด์
ข้อมูลพื้นฐาน
ชื่อเกิด: อชิตะ ปราโมช ณ อยุธยา
เกิด: 14 มิถุนายน พ.ศ. 2513 (54 ปี)
อาชีพ: นักร้อง,นักแสดง,นายแบบ,พิธีกร
ค่ายเพลง: จีเอ็มเอ็ม แกรมมี่
อชิตะ ปราโมช ณ อยุธยา (อิงค์) เป็นนักร้อง นักแสดง นายแบบ ชาวไทย เข้ามาสู่วงการบันเทิงในฐานะนายแบบ ก่อนจะตามด้วยงานอีกหลาย ๆ บทบาท ไม่ว่าจะเป็น เล่นละคร พิธีกร พากย์หนัง อ่านสปอต ฯลฯ